section_heading: Životopis
paragraph_text: Godine 2002. Smith snima dva nastavka, Ljudi u crnom 2 i Zločesti dečki 2 te se kao producent posvećuje komediji Showtime. Romantičnom komedijom Hitch: Lijek za modernog muškarca (2005.) osvaja srca brojnih obožavateljica i bilježi rijetku brojku od pet uzastopnih naslova koji su premašili sto milijuna zarađenih dolara. Taj niz sačinjavaju, osim spomenutih nastavaka, i film Ja, robot te animirani film Riba ribi grize rep (oba 2004.) Nakon toga Smith snima još socijalnu dramu U potrazi za srećom te znanstvenofantastične hitove Ja sam legenda i Hancock. U najavi su i filmovi Bad Boys 3, Bad Boys 4, Aladdin, Gemini Man te nastavak filma Men in Black, ali to nije službeno potvrđeno.